După ce ROMÂNIA LIBERĂ a arătat cum primarul general al Capitalei, Nicușor Dan, își filmează clipuri electorale inclusiv în Centrul Istoric al Bucureștiului, eliminând însă din cadre clădirile-monument aflate în paragină, echipa de campanie a edilului-șef a venit cu explicație.
Urmare a articolului “FOTO. Campania în care primarul Capitalei ascunde adevărul continuă. Nicușor Dan se filmează în Centrul Istoric, scoțând din cadre dezastrul”, echipa care filmează clipurile electorale ale lui Nicușor Dan a venit cu următoarea precizare: “ În clipul publicat înainte de 10 mai – apel către tineri, clădirile arătate au fost determinate de locul ales pentru filmare, iar criteriul alegerii locului este legat de o aglomerație mai scăzută care să permită operațiunile ce se realizează intr o filmare”.